cyanic-selkie/wikianc huggingface dataset:
ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555
ระวังสับสนกับ ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
ตราสัญลักษณ์ พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ออกแบบโดย นายศิริ หนูแดง พร้อมๆกับตราสัญลักษณ์พระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555
การประกาศใช้
ที่ทำเนียบรัฐบาล เวลา 13.00 น. ของตอนบ่ายวันวันที่ 29 พฤษภาคม 2555 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานตราสัญลักษณ์งานเฉลิมพระเกียรติทั้ง 2 งาน และคณะรัฐมนตรีได้แจ้งให้ทุกหน่วยงานราชการทุกหน่วยงานทั่วทั้งประเทศ ได้เตรียมการประดับตราสัญลักษณ์ และติดธงสัญลักษณ์นี้ในสถานที่ราชการทุกแห่ง ส่วนพสกนิกรชาวไทยทั่วประเทศสามารถซื้อหรือจับจองมาติดในบ้านได้ ตามร้านจำหน่ายตราสัญลักษณ์หรือธงทั่วไป
ต่อมา เว็บไซด์ทำเนียบรัฐบาล http://www.thaigov.go.th/ ได้เผยแพร่ข่าวว่า ที่ประชุมคณะรัฐมนตรีรับทราบ เรื่องตราสัญลักษณ์งานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 และตราสัญลักษณ์งานเฉลิมพระเกียรติสมเด็จพระบรมโอรสาธิราชฯ สยามมกุฎราชกุมาร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555 ตามที่สำนักงานปลัดสำนักนายกรัฐมนตรีเสนอ
ความหมาย
ตราสัญลักษณ์งานเฉลิมพระเกียรติฯ นี้ประกอบด้วย อักษรพระนามาภิไธย ส.ก. อยู่ภายในวงรีพื้นสีน้ำเงินด้านบนวงรีเป็นพระมหามงกุฎ ภายในพระมหามงกุฎเป็นพระแสงจักรและพระแสงตรีศูล มีเครื่องราชอิสริยาภรณ์โบราณมงคลพระมหาสังวาลนพรัตนราชวราภรณ์ล้อมรอบวงรี ขนาบข้างด้วยพระสัปตปฎลเศวตฉัตร ด้านล่างวงรีเป็นเลขไทย 80 อยู่ในรูปทรงของเพชรด้านล่างเลขไทย 80 เป็นผ้าแพรแถบอักษรข้อความ พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ในการพระราชพิธีบรมราชาภิเษก วันที่ 5 พฤษภาคม 2493 พระบาทสมเด็จพระเจ้าอยู่หัว ทรงพระกรุณาโปรดเกล้า ฯ สถาปนาสมเด็จพระราชินี เป็นสมเด็จพระนางเจ้าสิริกิติ์ พระบรมราชินี แล้วพระราชทานเครื่องราชอิสริยาภรณ์ อันเป็นโบราณมงคลนพรัตนราชวราภรณ์
การเผยแพร่ต่อสาธารณชน
ภายหลังการสิ้นสุดการแสดงตราสัญลักษณ์งานเฉลิมพระเกียรติสมเด็จพระบรมโอรสาธิราชฯ สยามมกุฎราชกุมาร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555 เมื่อวันที่ 31 กรกฎาคม 2555 แล้วนั้น
วันที่ 1 สิงหาคม 2555 สถานีโทรทัศน์ทุกช่องทยอยนำตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ขื้นแสดงตรงมุมซ้ายบนของหน้าจอ ซึ่งได้ใช้ไปเรื่อยๆ จนถึงช่วงวันที่ 1 และ 2 กันยายน 2555
เดอะแครนเบอร์รีส์
เดอะ แครนเบอร์รีส์ เป็นวงดนตรีแนวออลเทอร์นาทิฟร็อก จากสาธารณรัฐไอร์แลนด์ ก่อตั้งวงขึ้นในปี ค.ศ. 1989 ที่เมืองลิเมอริก ภายใต้ชื่อในขณะนั้นว่า The Cranberry Saw Us
The Cranberries ได้ออกอัลบั้มแรกของพวกเขาคือ Everybody Else Is Doing It, So Why Can't We? ซึ่งได้กลายเป็นความสำเร็จในเชิงการค้าสูง ขายได้มากกว่าห้าล้านชุดในอเมริกา เดอะ แครนเบอร์รีส์กลายเป็นกลุ่มดนตรีหนึ่งที่มีความสำเร็จมากที่สุดของวงการเพลงร็อกในยุคทศวรรษ 90 และมียอดขายมากกว่า 14.5 ล้านอัลบั้มในอเมริกา แล้วมีอัลบั้มที่ได้ขึ้น Four Top 20 Albums บนบิลบอร์ด 200 ได้แก่ Everybody Else Is Doing It, So Why Can't We?; No Need To Argue; To the Faithful Departed และ Bury the Hatchet และ มีซิงเกิลที่ขึ้นโมเดิร์นร็อกชาร์ตได้แก่ "Linger", "Dreams", "Zombie", "Ode to My Family", "Ridiculous Thoughts", "Salvation", "Free To Decide" และ "Promises"
ในปี 2009 เดอะ แครนเบอร์รีส์กลับมาตั้งวงใหม่อีกครั้งเพื่อมาเล่นทัวร์คอนเสิร์ตที่อเมริกาเหนือ ตามด้วยที่ละตินอเมริกา และ ยุโรปในต้นปี 2010
วันที่ 15 มกราคม 2018 โดโลเรส โอริออร์แดน นักร้องนำ ถูกพบว่าเสียชีวิตในโรงแรมลอนดอนฮิลตันออนปาร์กเลน ในย่านเมย์แฟร์ ต่อมามีการระบุสาเหตุการเสียชีวิตว่าเป็นการจมน้ำจากภาวะแอลกอฮอล์เป็นพิษ การเสียชีวิตของโอริออร์แดนทำให้สมาชิกที่เหลือตัดสินใจยุบวง โดยอัลบั้มสุดท้าย In the End วางจำหน่ายในเดือนเมษายน 2019
ยุคแรก (1989–1992)
ในปี ค.ศ. 1989 โนล โฮแกน ได้ร่วมกับไมค์ โฮแกน ที่เป็นน้องชาย ก่อตั้งวงดนตรีชื่อ The Cranberry Saw Us ที่เมืองลิเมอริก สาธารณรัฐไอร์แลนด์ โดยโนล รับหน้าที่เล่นกีตาร์ ส่วนไมค์ รับหน้าที่เล่นกีตาร์เบส และได้เฟอร์กัล ลอว์เลอร์ มาเป็นสมาชิกในตำแหน่งมือกลอง และไนออล ควินน์ มาเป็นนักร้องนำ
เดือนมกราคม ค.ศ. 1990 ทางวงได้ออกผลงานการบันทึกเสียงครั้งแรกเป็นเดโมอีพี ชุด Anything จัดจำหน่ายเป็นเทปคาสเซต โดยหลังจากออกผลงานดังกล่าวได้ไม่นาน ไนออล ควินน์ ที่เป็นนักร้องนำได้ขอลาออกจากวง ทำให้วงต้องหานักร้องนำคนใหม่และได้โดโลเรส โอริออร์แดนเข้ามาร่วมวง
หลังจากที่โดโลเรส โอริออร์แดน เข้ามาเป็นนักร้องนำคนใหม่ วง The Cranberry Saw Us ได้ออกเดโมอีพีออกมาอีก 2 ชุด ในชื่อ Water Circle และ Nothing Left At All
ทฤษฎีจลน์ของแก๊ส
ทฤษฎีจลน์ของแก๊ส (kinetic theory of gases) เป็นทฤษฎีที่พยายามอธิบายสมบัติต่าง ๆ ของแก๊สโดยศึกษาจากทิศทางเคลื่อนที่ของโมเลกุลแก๊สและลักษณะของโมเลกุลแก๊ส
ในช่วงแรก การเริ่มศึกษาทฤษฎีนี้โดยเจมส์ คลาร์ก แมกซ์เวลล์ นับเป็นจุดเริ่มต้นของการศึกษาอุณหพลศาสตร์ในมุมมองจุลภาค คือศึกษาความสัมพันธ์ระหว่างพลังงาน อุณหภูมิ และการเคลื่อนที่ของอะตอม โดยใช้กฎการเคลื่อนที่ของนิวตันโดยตรง แทนที่จะเป็นการศึกษาอุณหพลศาสตร์แบบดั้งเดิมที่ทำกันในมุมมองของระดับมหภาค คือการศึกษาความสัมพันธ์ของค่าเฉลี่ยของคุณสมบัติต่าง ๆ ในระบบที่สามารถวัดได้ เช่น ความดัน หรือปริมาตร ความสำเร็จของทฤษฎีนี้ ทำให้นักวิทยาศาสตร์ในสมัยนั้นเริ่มเชื่อว่า อะตอม มีอยู่จริง (ในสมัยนั้นยังมีการถกเถียงเรื่องนี้กันอยู่กว้างขวาง)
สมมติฐาน
แก๊สที่มีสมบัติครบตามสมมติฐานดังกล่าวจัดเป็นแก๊สในอุดมคติหรือแก๊สสมมุติ ในความเป็นจริงแก๊สที่จะเป็นไปตามนี้ได้ ต้องมีความหนาแน่นน้อยมากและมีอุณหภูมิสูง
การใช้ทฤษฎีจลน์อธิบายสมบัติของแก๊ส
ทฤษฎีจลน์ของแก๊สสามารถใช้อธิบายสมบัติของแก๊สในเรื่องที่เกี่ยวข้องกับอุณหภูมิ ความดัน ปริมาตร และจำนวนโมเลกุล (หรือโมล) ของแก๊สได้
ทำไมแก๊สจึงมีรูปร่างและปริมาตรไม่แน่นอนขึ้นอยู่กับภาชนะที่บรรจุ
ตามทฤษฎีจลน์ของแก๊สทราบว่าโมเลกุลของแก๊สนั้นมีขนาดเล็กมาก ไม่มีแรงยึดเหนี่ยวระหว่างกันและกัน ดังนั้นไม่ว่าจะบรรจุแก๊สไว้ในภาชนะใดก็ตาม โมเลกุลของแก๊สก็จะเคลื่อนที่แพร่กระจายเต็มพื้นที่ภาชนะที่บรรจุ จึงทำให้แก๊สนั้นมีรูปร่างเหมือนภาชนะที่บรรจุ และแก๊สนั้นจะมีปริมาตรเท่าภาชนะที่บรรจุด้วย
ทำไมแก๊สจึงมีความดัน
ตามทฤษฎีจลน์ของแก๊สกล่าวว่าโมเลกุลของแก๊สแต่ละโมเลกุลเคลื่อนที่เป็นเส้นตรงอยู่ตลอดเวลาด้วยอัตราเร็วคงที่เกิดการชนกันเองและชนผนังภาชนะอยู่ตลอดเวลา การที่โมเลกุลของแก๊สเคลื่อนที่ชนผนังภาชนะอยู่ตลอดเวลา ทำให้เกิดแรงดัน และผลรวมของแรงดันทั้งหมดที่มีต่อหนึ่งหน่วยพื้นที่เรียกว่า ความดันของแก๊ส
ทำไมปริมาตรของแก๊สจึงแปรผกผันกับความดัน เมื่ออุณหภูมิและจำนวนโมลคงที่ (กฎของบอยล์)
ที่อุณหภูมิคงที่ อัตราเร็วเฉลี่ยของแก๊สชนิดเดียวกันจะมีค่าคงที่ และที่อุณหภูมิคงที่แก๊สทุกชนิดมีพลังงานจลน์เฉลี่ยเท่ากัน มาอธิบาย ดังนั้น จากความสัมพันธ์ที่ว่า เมื่ออุณหภูมิคงที่ ปริมาตรของแก๊สแปรผกผันกับความดัน คือเมื่อปริมาตรของแก๊สลดลง ความดันของแก๊สจะเพิ่มขึ้น และเมื่อปริมาตรของแก๊สเพิ่มขึ้น ความดันของแก๊สจะลดลง อธิบายได้ว่า การลดปริมาตรแล้วทำให้ความดันเพิ่มขึ้น เพราะการลดปริมาตรโดยอุณหภูมิคงที่ถึงแม้ว่าโมเลกุลของแก๊สจะมีความเร็วเฉลี่ยและพลังงานจลน์เฉลี่ยคงที่ แต่โมเลกุลของแก๊สจะชนผนังภาชนะบ่อยครั้งขึ้นจึงเกิดแรงดันมากขึ้น ทำให้ความดันของแก๊สเพิ่มขึ้น ในทางตรงกันข้าม ถ้าเพิ่มปริมาตรทำให้ความดันลดลง เพราะการเพิ่มปริมาตร ทำให้โมเลกุลของแก๊สชนผนังภาชนะด้วยความถี่ลดลง แรงดันจึงลดลงทำให้ความดันของแก๊สลดลง
ทำไมความดันของแก๊สจึงแปรผันตรงกับจำนวนโมล หรือจำนวนโมเลกุลของแก๊สเมื่ออุณหภูมิและปริมาตรคงที่
เนื่องจากโมเลกุลของแก๊สแต่ละโมเลกุลมีการเคลื่อนที่เป็นเส้นตรงอยู่ตลอดเวลาในอัตราเร็วเฉลี่ยคงที่เมื่ออุณหภูมิคงที่ ดังนั้นเมื่อเพิ่มจำนวนโมเลกุล จะทำให้โมเลกุลของแก๊สเคลื่อนที่ชนผนังภาชนะบ่อยครั้งขึ้น เป็นเหตุให้เกิดแรงดันมากขึ้น ในทางตรงกันข้าม ถ้าลดจำนวนโมเลกุลของแก๊ส จะทำให้โมเลกุลของแก๊สเคลื่อนที่ชนผนังภาชนะด้วยความถี่ลดลง ทำให้แรงดันลดลง นั้นคือความดันของแก๊สลดลง
ความดัน
ก๊าซจำนวนหนึ่งมีความดัน 275 กิโลนิวตัน ปริมาตร 0.09 ลูกบาศก์เมตรและอุณหภูมิ 185 องศาเซลเซียส ถ้าเกิดการเปลี่ยนแปลงสภาวะที่มีความดันคงที่จนอุณหภูมิลดลงเหลือ 15 องศาเซลเซียส จงหาปริมาณความร้อนและงานที่ใช้โดยกำหนดให้ค่าคงที่เฉพาะของก๊าซ R = 0.29 kJ/kg-K โดยความดันขึ้นอยู่กับแรงที่กระทำระหว่างภาชนะกับโมเลกุลจากการชน
สมมติให้มีแก๊ส N โมเลกุล แต่ละโมเลกุลมีมวล m อยู่ในภาชนะลูกบาศก์ยาวด้านละ l ปริมาตร V
ถ้าแก๊สโมเลกุลหนึ่งกำลังเคลื่อนที่ไปด้วยความเร็วตามแกน x เป็น v_x ไปชนกับภาชนะ เนื่องจากเป็นการชนแบบยืดหยุ่นสมบูรณ์ ความเร็วหลังชนจึงเป็น -v_x โมเมนตัมที่เปลี่ยนไปเป็น 2mv_x
หรือ จาก
ก๊าซจำนวนหนึ่งมีความดัน 275 กิโลนิวตัน ปริมาตร 0.09 ลูกบาศก์เมตรและอุณหภูมิ 185 องศาเซลเซียส ถ้าเกิดการเปลี่ยนแปลงสภาวะที่มีความดันคงที่จนอุณหภูมิลดลงเหลือ 15 องศาเซลเซียส จงหาปริมาณความร้อนและงานที่ใช้โดยกำหนดให้ค่าคงที่เฉพาะของก๊าซ R = 0.29 kJ/kg-K
เจ้าหญิงโชชิ (ค.ศ. 1027–1105)
เจ้าหญิงโชชิ (章子内親王 (Shōshi-naishinnō) ; ค.ศ. 1027 – 1105) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-เรเซ ซึ่งพระองค์เป็นพระราชธิดาใน จักรพรรดิโกะ-อิจิโจ
1027 1105
กรรณิการ์ (แก้ความกำกวม)
กรรณิการ์ อาจหมายถึง
ปลาสลิดหินม้าลาย
ปลาสลิดหินม้าลาย หรือ ปลาสลิดหินอานม้า (หรือเรียกสั้น ๆ ว่า ปลาม้าลาย หรือ ปลาอานม้า; Whitetail dascyllus, Hambug dascyllus, Three stripe damsel, Threebar dascyllus) เป็นปลาทะเลขนาดเล็กชนิดหนึ่ง มีชื่อวิทยาศาสตร์ว่า Dascyllus aruanus อยู่ในวงศ์ปลาสลิดหิน (Pomacentridae)
ที่อยู่
thumb|left|ฝูงปลาสลิดหินม้าลาย พบกระจายพันธุ์กว้างขวางตั้งแต่ทะเลแดงและชายฝั่งแอฟริกาตะวันออก, ทะเลญี่ปุ่น, ทะเลอันดามัน, อ่าวไทย และพบได้จนถึงออสเตรเลียทางตอนใต้
เป็นปลาอีกชนิดหนึ่งที่นิยมเลี้ยงเป็นปลาสวยงาม จัดเป็นปลาที่เลี้ยงง่ายมากและกินอาหารได้หลากหลายอีกชนิดหนึ่ง
ตำบลพอรีซ
พอรีซ เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 54 หมู่บ้าน จากสำมะโน พ.ศ. 2549 ตำบลนี้มีประชากร 3,065 คนใน 786 ครัวเรือน
ลีกภูมิภาค ดิวิชั่น 2 กรุงเทพและปริมณฑล 2555
ตารางคะแนน
แก้ไขล่าสุด วันอาทิตย์ที่ 27 พฤษภาคม พ.ศ. 2555
สมาชิกสภาผู้แทนราษฎรจังหวัดฉะเชิงเทรา
จังหวัดฉะเชิงเทรา มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดฉะเชิงเทรามีสมาชิกสภาผู้แทนราษฎรคนแรก คือ นายหอมจันทร์ วัฒนวิจารณ์
แคว้นโลสลาโกส
แคว้นโลสลาโกส (Región de Los Lagos,, แคว้นแห่งทะเลสาบ) เป็นหนึ่งใน 16 แคว้นของประเทศชิลี ประกอบด้วย 4 จังหวัดคือ ชิโลเอ, ยังกิเว, โอซอร์โน และปาเลนา แคว้นนี้มีเกาะที่ใหญ่เป็นอันดับ 2 ของประเทศคือ เกาะชิโลเอ และทะเลสาบที่ใหญ่เป็นอันดับ 2 ของประเทศ คือ ทะเลสาบยังกิเว
เมืองหลวงของแคว้นคือ ปวยร์โตมอนต์ เมืองสำคัญอื่น ๆ เช่น โอซอร์โน, กัสโตร, อังกุด และปูเอร์โตบารัส เศรษฐกิจของแคว้นที่สำคัญ คือ ภาคบริการ ในการทำประมง การเพาะเลี้ยงแซลมอน การป่าไม้ การทำฟาร์มปศุสัตว์ การท่องเที่ยวยังถือเป็นเศรษฐกิจที่สำคัญบริเวณเทือกเขาแอนดีส ที่มีบ้านพักตากอากาศสำหรับเล่นสกี น้ำพุร้อน และการตกปลาเพื่อสันทนาการ ที่ได้รับความนิยม
กิดาวเพชร หนูห่วง
กิดาวเพชร หนูห่วง (ກິດາວເພັດ ໜູຫ່ວງ; 1 กรกฎาคม พ.ศ. 2515 – 24 เมษายน พ.ศ. 2563) เป็นนักร้องลูกทุ่งชายที่มีชื่อเสียงคนหนึ่งจากประเทศลาว เป็นต้นฉบับเพลง จี่หอย ซึ่งพี สะเดิด ได้นำมาขับร้องใหม่และโด่งดัง
วงการบันเทิง
โกสิน หนูห่วง พี่ชายของเขาได้ตั้งวงดนตรีหนุ่มโกสินขึ้นมาในปี พ.ศ. 2537 และได้ชักชวนบุญเกิด หนูห่วง และตัวเขาเองเข้าร่วมวงดนตรี นั่นคือจุดเริ่มต้นแห่งวงการบันเทิง ซึ่งหนุ่มโกสินนั้นเริ่มได้รับความนิยมในประเทศลาวช่วงปี พ.ศ. 2539 ต่อมาเขาจึงแยกออกจากวงมาทำเพลงของตัวเอง
ตำนาน จี่หอย
ผลงานเพลงหนึ่งของเขาที่มีชื่อเสียงโด่งดังคือเพลง หอยจี่แกล้มเหล้า ซึ่งได้บันทึกเสียงไว้ในชุด น้ำตาควาย เมื่อปี พ.ศ. 2544
ต่อมาปี พ.ศ. 2546 สลา คุณวุฒิได้เดินทางไปนครหลวงเวียงจันทน์ ประเทศลาว จนได้พบกับลูกแก้ว อุ่นบังบด ซึ่งเป็นผู้แต่งเพลงดังกล่าว จากนั้นสลาได้ซื้อลิขสิทธิ์เพลงดังกล่าว รวมถึงเพลง "น้ำตาควาย" และ "ขี้กะเดือนตากแห้ง" เข้ามาในประเทศไทย ต่อมาสลาได้นำเพลง "หอยจี่แกล้มเหล้า" ให้พี สะเดิด มาขับร้องใหม่ พร้อมเปลี่ยนชื่อเพลงเป็น จี่หอย ซึ่งสร้างชื่อเสียงให้กับพี สะเดิดเป็นอย่างยิ่ง
นอกจากเพลงจี่หอยแล้ว เขายังมีเพลงที่สร้างชื่อเสียงอื่นๆ เช่น "น้ำตาควาย", "สาวเซบั้งไฟ", "ฮักสาวหนองไฮ", "สาวหมากนาว บ่าวนาวาง", "ปิ้งไก่เซโน", "ฟ้าอุ้มฝนคือคนอุ้มน้อง", "ขี้โม้", "แม่ฮ้างลูกสาม", "คอยน้องคืนอุดมไซ", "เลิกยาลาแฟน" ฯลฯ
ลาลับ
กิดาวเพชร หนูห่วง เสียชีวิตเมื่อวันที่ 24 เมษายน พ.ศ. 2563 ด้วยภาวะไตวาย รวมอายุได้ 47 ปี
บาร์นาอุล
บาร์นาอุล (Барнау́л) เป็นเมืองที่ใหญ่ที่สุดและศูนย์กลางการปกครองของดินแดนอัลไต ประเทศรัสเซีย ตั้งอยู่ที่จุดบรรจบของแม่น้ำบาร์นอลก้าและอบบในที่ราบไซบีเรียตะวันตก จากการสำรวจสำมะโนประชากร พ.ศ. 2564 มีประชากร 630,877 คน ทำให้เป็นเมืองที่ใหญ่เป็นอันดับที่ 21 ในประเทศรัสเซีย และใหญ่เป็นอันดับสี่ในเขตสหพันธ์ไซบีเรีย
บาร์นาอุลตั้งอยู่ทางใต้ของไซบีเรียตะวันตกบนฝั่งซ้ายของแม่น้ำออบ เป็นศูนย์กลางการคมนาคมขนส่ง อุตสาหกรรม วัฒนธรรม การแพทย์ และการศึกษาของไซบีเรีย บาร์นาอุลก่อตั้งโดยตระกูลเดมิดอฟผู้มั่งคั่ง ซึ่งตั้งใจจะพัฒนาการผลิตทองแดงและเงิน ซึ่งดำเนินต่อไปหลังจากที่โรงงานต่าง ๆ ถูกยึดครองโดยพระมหากษัตริย์ บาร์นาอุลกลายเป็นศูนย์กลางการผลิตเงินรายใหญ่ในรัสเซีย บาร์นาอุลได้รับสถานะนครในปี พ.ศ. 2314
เมืองพี่น้อง
บาร์นาอุลเป็นเมืองพี่น้องกับเมืองดังนี้:
แสบใสไฮโซ
เนื้อเรื่องกล่าวถึง การใช้ชีวิตของวัยรุ่นกลุ่มหนึ่งในย่านอัพเปอร์อีสท์ไซด์ บนเกาะแมนฮัตตัน ในนิวยอร์กซิตี้ สหรัฐอเมริกา ทั้งในเรื่องการเรียน ชีวิตประจำวัน เพื่อนๆ แฟน-คนรัก อิจฉาริษยา พฤติกรรมทางเพศ ยาเสพติด เรื่องอื่นๆของวันรุ่น ตลอดจนผู้ปกครอง ผ่านการเขียนบล็อกที่มีชื่อว่า กอสสิบเกิร์ล หรือ สาวช่างเม้าท์
จากผลสำรวจของนีลเซ่น มีเดีย รีเสิร์ช ในฤดูกาลแรกที่ออกฉาย 18 ตอนนั้นมียอดผู้ชมเฉลี่ยตอนละ 2.7 ล้านราย เฉพาะในสหรัฐอเมริกา
ในวันที่ 26 เมษายน 2011 ทางช่อง The CW ได้ประกาศต่อซีรีส์ Gossip Girl ฤดูกาลที่ห้าซึ่งมีกำหนดฉายทางช่อง The CW กลางปี โดยนักแสดงหลักของเรื่องอย่าง เทย์เลอร์ มอมเซน และ เจสสิก้า ชอร์ จะไม่กลับมารับบทบาทตัวละครหลัก แต่จะโผล่มาเป็นนักแสดงสมทบของซีรีส์แทน
ประวัติ
แรกทีเดียว แสบใสไฮโซ มีโครงการที่จะสร้างขึ้นเป็นภาพยนตร์โดยวอร์เนอร์ บราเธอร์ส แต่โครงงานนั้นก็พับไปไม่ได้ออกมาเป็นภาพยนตร์ ต่อมาโครงงานนี้ก็ได้รับการปรับปรุง เตรียมสร้างเป็นซีรีส์ออกอากาศทางทีวีโดยฟ็อกซ์บรอดแคสติง แต่ก็ถูกยกเลิกอีกครั้ง จนกระทั่ง แสบใสไฮโซ ถูกสร้างเป็นละครชุดทางโทรทัศน์ครั้งแรกกับ CW Television Network โดย จอช ชวาร์ซ ผู้สร้าง The O.C. ออกอากาศครั้งแรกในประเทศแคนาดา ในวันที่ 18 กันยายน ค.ศ. 2007 (ก่อนหน้าสหรัฐฯ 1วัน)
ดนตรีประกอบ
ดนตรีประกอบในเรื่องสร้างสรรค์โดยอเล็กซานดรา แพทซาวาซ ผู้เคยสร้างดนตรีประกอบในเรื่อง Tru Calling, Supernatural, Shark, The O.C. และ แพทย์มือใหม่ หัวใจเกินร้อย
ฤดูกาลที่ 2
ฤดูกาลที่ 2 ของแสบใสไฮโซเริ่มต้นที่งานเลี้ยงฤดูร้อนในแฮมป์ตัน และการใช้ชีวิตปีสุดท้ายในโรงเรียนมัธยมของเหล่าตัวละครหลักก่อนที่พวกเขาจะต้องแยกย้ายกันไป แบลร์พยายามทำทุกอย่างเพื่อที่จะได้เข้าเรียนต่อที่มหาวิทยาลัยเยลที่เธอใฝ่ฝัน เซรีนาที่แต่เดิม เธออยากเรียนต่อที่มหาวิทยาลัยบราวน์ก็เกิดไขว้เขวเพราะแดน ซึ่งพยายามหาคนมารับรองเขาในการสมัครเข้าเรียนต่อ ชัคต้องประสบกับมรสุมชีวิตเพราะบิดาของเขาเสียชีวิตลงและได้ทิ้งมรดกรวมไปถึงปริศนามากมาย เนทกับการใช้ชีวิตแบบคนธรรมดาหลังจากพ่อของเขาล้มละลายและถูกจับในที่สุด เจนนีลาออกจากโรงเรียนเพื่อเริ่มต้นความฝันในการเป็นนักออกแบบเสื้อผ้า วาเนสซ่าเริ่มกิจการร้านกาแฟของเธอและจบความสัมพันธ์กับเนท ส่วนลิลลีกับรูฟัสก็พยายามเริ่มต้นความสัมพันธ์กันอีกครั้งหนึ่ง
ฤดูกาลที่ 3
ชีวิตบนรั้วมหาวิทยาลัยของเหล่าสังคมไฮโซชั้นสูงกำลังเริ่มขึ้น แบลร์,แดน และ วาเนสซ่า เริ่มศึกษาต่อที่ NYU ในขณะที่เนทเรียนที่ มหาวิทยาลัยโคลัมเบีย ส่วนเจนนี่หลักจากที่แบลร์ได้จบการศึกษาจากไฮสคูลไปแล้วเธอก็ได้เป็นควีนคนใหม่ของโรงเรียน ในขณะที่เซรีน่าและชัคก็เริ่มสำหรับการงานของพวกเขา เซรีน่าตัดสินใจไม่ไปเรียนที่มหาวิทยาลัยบราวน์และมุ่งกับงานของเธอ รวมถึงชัคที่ดูแลกิจการต่อจากพ่อของเขา ลิลลี่และรูฟัสต้องเจอกับมรสุมร้ายเมื่อวิลเลียม สามีเก่าและพ่อเซรีนาและอีริคกลับมา จอร์จีน่ากลับมาอีกครั้งและเริ่มป่วนทุกคน ในฤดูกาลที่สามนี้มีแขกรับเชิญมาสมทบมากมาย อาทิ Hilary Duff,Lady GaGa,Tyra Banks,William Baldwin
ฤดูกาลที่ 6
ซีรีส์ได้รับการยืนยันว่าจะสร้างฤดูกาลที่ 6 ต่อไปแล้ว ซึ่งจะฉายประมาณกลางเดือนกันยายนปี 2012 เป็นต้นไป
สิ่งที่แตกต่างจากระหว่างบทประพันธ์กับละคร
หนังสือเรื่อง สาวช่างเม้าท์ เป็นหนังสือสำหรับวัยรุ่น เขียนโดย เซซิลี ฟอน เซเกซซาร์(Cecily von Ziegesar) หนังสือในชุดมีหลายเล่ม สาวช่างเม้าท์ เป็นชื่อของเล่มแรก เมื่อเปรียบเทียบเนื้อเรื่องในหนังสือ กับเนื้อเรื่องที่ถูกดัดแปลงเป็นรายการโทรทัศน์ จะพบว่ามีความแตกต่างกันอยู่มากมาย เช่น
พระเจ้าฟรีดริชที่ 1 แห่งเวือร์ทเทิมแบร์ค
พระเจ้าฟรีดริชที่ 1 วิลเฮ็ล์ม คาร์ล (Friedrich I. Wilhelm Karl; 6 พฤศจิกายน ค.ศ. 1754 – 30 ตุลาคม ค.ศ. 1816) เป็นกษัตริย์แห่งราชอาณาจักรเวือร์ทเทิมแบร์คแห่งครองราชย์ระหว่าง ค.ศ. 1805 จนเสด็จสวรรคตเมื่อวันที่ 30 ตุลาคม ค.ศ. 1816 พระเจ้าฟรีดริชเป็นพระราชโอรสของฟรีดริชที่ 2 ยูจีน ดยุกแห่งเวือร์ทเทิมแบร์คและโซเฟีย โดโรเทีย แห่งบรานเดนบวร์ก-ชเวดท์ พระองค์ทรงมีชื่อว่ามีพระวรกายสูงใหญ่ (6 ฟุต 11 นิ้ว หรือ 2.11 เมตร) และทรงมีน้ำหนัก 200 กิโลกรัม
ข้อมูลเพิ่มเติม
1754 1816
โชเน็ง
มังงะโชเน็ง (ญี่ปุ่น : 少年漫画 โรมาจิ : Shōnen Manga) ชื่อนำมาจากการทับศัพท์คำว่า 少年 แปลตรงตัวว่า "หนุ่มน้อย" ซึ่งหมายถึงผู้ชายอายุระหว่าง 12 ถึง 18 ปี สำหรับภายนอกประเทศญี่ปุ่น คำว่าโชเน็งถูกใช้เป็นคำเรียกการ์ตูนญี่ปุ่น ที่มีเด็กวัยรุ่นชายเป็นกลุ่มเป้าหมายหลัก มังงะโชเน็งเป็นการ์ตูนประเภทที่เป็นที่นิยมที่สุด และขายดีที่สุด
การ์ตูนญี่ปุ่นแนวโชเน็งส่วนใหญ่ เป็นเรื่องของการต่อสู้ (ไม่ว่าจะเป็นการรบราฆ่าฟัน หรือการต่อสู้ในสนามกีฬา) และมักมีการแทรกมุขตลก เพื่อไม่ให้เรื่องหนักจนเกินไป ตัวละครหลักส่วนมากเป็นผู้ชาย ซึ่งจุดสำคัญของเรื่องมักเป็นมิตรภาพระหว่างตัวละครชาย ขณะที่ตัวละครหญิงในเรื่อง ส่วนมากจะมีหน้าตาและรูปร่างสวยงามเกินความเป็นจริง สไตล์ในการวาดภาพของการ์ตูนแนวโชเน็งจะไม่หวานแหวว และละเอียดอ่อนเหมือนกับการ์ตูนแนวโชโจะ
การ์ตูนแนวโชเน็งหลาย ๆ เรื่องมีกลุ่มผู้ติดตามหญิงที่นำเนื้อเรื่องและตัวละครในเรื่องไปเขียนโดจินชิและแฟนฟิกชันแนวยาโออิและโชตะคอน
ความหมายของชื่อ 少年 (Shōnen โชเน็ง) คำว่าโชเน็ง มาจากตัวคันจิในภาษาญี่ปุ่น คือตัวคันจิ 少 (Shō) แปลว่า เล็ก,น้อย และตัวคันจิ 年 (nen) แปลว่า ปี แปลว่า"เด็กผู้ชาย,เด็กชาย" และผสมกับคำว่า 漫画 (Manga มังงะ) ดังนั้น (少年漫画 Shōnen Manga) จึงมีความหมายว่า"มังงะสำหรับเด็กผู้ชายวัยรุ่น" ประเภทนี้ในบ้านเราเรียกกันติดปากว่า"การ์ตูนผู้ชาย"
โครงสร้างนามธรรม
โครงสร้างนามธรรม (abstract structure) คือกลุ่มของกฎเกณฑ์ คุณสมบัติ และความสัมพันธ์ที่ถูกนิยามขึ้นโดยไม่ขึ้นกับวัตถุทางกายภาพ โครงสร้างนามธรรมเป็นหัวข้อที่ถูกศึกษาในปรัชญา วิทยาการคอมพิวเตอร์ และคณิตศาสตร์ อนึ่ง คณิตศาสตร์สมัยใหม่ยังถูกนิยามกว้าง ๆ ว่าเป็นศาสตร์ที่ศึกษาโครงสร้างนามธรรม (ดูที่ กลุ่มโครงสร้างเชิงพีชคณิต)
วัตถุทางกายภาพอาจถูกใช้เพื่อแทนโครงสร้างนามธรรม (ซึ่งอาจต้องมีการประมาณบางอย่าง) กระบวนการนี้เรียกว่าการสร้างกรณีตัวอย่าง (instantiation) ของโครงสร้างนามธรรม อย่างไรก็ตาม โครงสร้างนามธรรมนี้ถูกนิยามโดยไม่ขึ้นกับคุณสมบัติใด ๆ ของวัตถุที่นำไปแทนนี้
สะพานแขวน
สะพานแขวน (Suspension bridge) คือ รูปแบบของสะพานแบบหนึ่ง ซึ่งพื้นสะพานถูกแขวนด้วยสายเคเบิลในแนวตั้ง ตัวอย่างสะพานแขวนแห่งแรกถูกสร้างขึ้นในทิเบตและภูฏานในคริสศตวรรษที่ 15 ในรูปแบบที่เรียบง่าย ซึ่งกลายเป็นรูปแบบของสะพานแขวนในศตวรรษที่ 19 สะพานที่ไม่มีสายแขวนในแนวตั้งมีประวัติศาสตร์ที่ยาวนานในเขตภูเขาหลายๆ แห่งทั่วโลก
สะพานแขวนมีสายเคเบิลแขวนระหว่างเสาหรือหอคอย และมีสายแขวนในแนวตั้ง ซึ่งถือน้ำหนักของพื้นสะพานด้านล่างและมีการจราจรอยู่ด้านบน โดยการก่อสร้างสะพานรูปแบบนี้ไม่ค่อยมีงานก่อสร้างที่ผิดพลาด สายเคเบิลหลักต้องถูกยึดติดที่แต่ละด้านและปลายสุดของสะพาน น้ำหนักถ่วงของสะพานจะเปลี่ยนเป็นความตึงของสายเคเบิลหลักๆ สายเคเบิลจะดึงหอคอยทั้งสองด้านไปจนถึงการรับน้ำหนักบนพื้นด้านล่าง ในบางครั้งหอคอยอาจจะตั้งอยู่บนขอบตลิ่งกว้างหรือหุบเขาที่ถนนสามารถเข้าถึงได้โดยตรง หรืออาจจะใช้สะพานที่มีเสาค้ำ (Truss bridge) ในการเชื่อมต่อกับสะพานแขวน
วัดกกสับ
วัดกกสับ หรือ วัดกกสับใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอบางคล้า จังหวัดฉะเชิงเทรา หน้าวัดติดกับคลองท่าลาด
วัดกกสับก่อตั้งเมื่อวันที่ 13 มีนาคม พ.ศ. 2465 โดยมีพระพนมสารนรินทร์ (หุ่น พนมยันต์) เป็นผู้นำในการสร้าง โดยนายกลี่ นางสาย จากอำเภอพนมสารคาม เป็นผู้บริจาคที่ดินให้เมื่อ พ.ศ. 2462 วัดได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 เขตวิสุงคามสีมากว้าง 40 เมตร ยาว 80 เมตร
วัดมีมณฑปซึ่งประดิษฐานรูปหล่อหลวงพ่อซุ้ย หลวงพ่อเงิน อดีตเจ้าอาวาสวัด หลวงพ่อเงิน จันทสโร พระเกจิอาจารย์ที่ทรงวิทยาคมล้ำเลิศ เป็นที่เคารพนับถือของชาวบางคล้า เล่ากันว่าท่านทรงอิภิญญา เช่น สะเดาะกลอนโบสถ์ คงกระพันชาตรี วาจาสิทธิ์ยิ่งนัก คำเล่าขานบอกมาว่า ท่านเคยลั่นวาจาว่า ใครนับถือท่านไม่อดตาย
วัดยังแหล่งที่ขุดพบซากเรือโบราณพร้อมปืนใหญ่ และเครื่องใช้โบราณ จำนวนหลายชิ้นจากภายในคลองท่าลาด วัตถุโบราณที่ขุดพบทั้งหมดนี้ ทางกรมศิลปากรที่ 5 ปราจีนบุรี ได้เข้ามาทำการตรวจสอบลงทะเบียน จากการสันนิษฐานอายุอยู๋ในสมัยรัตนโกสินทร์ตอนต้น ประมาณรัชสมัยของรัชกาลที่ 4–6
ถนอม นวลอนันต์
จ่าสิบตำรวจ ถนอม นวลอนันต์ นักแสดงตลก นักแสดงลิเก ชาวไทย และนักร้องเพลงลูกทุ่งชาวไทย
ประวัติ
ถนอม นวลอนันต์ เกิดเมื่อวันที่ 8 มกราคม พ.ศ. 2474 ที่จังหวัดกรุงเทพมหานครฯ เป็นบุตรชายของนายล้วนและ นางแนบ นวลอนันต์ โดยมีพี่น้อง 4 คน พี่ชาย พี่สาว และน้องสาวอย่างละ 1 คน เริ่มเข้ารับการศึกษาที่โรงเรียนเซนต์คาเบรียลจนถึงชั้นมัธยมศึกษาปีที่ 3 ได้เกิดสงครามโลกครั้งที่ 2 ต้องหยุดเรียนแล้วติดตามบิดา มารดาไปงานโรงลิเกต่างๆ จนเป็นที่ชื่นชอบในการเล่นลิเก จึงได้ฝึกฝนการแสดงร่ายรำและร้องเพลงในงานลิเก จนได้จัดตั้งคณะลิเกชื่อ พรภิรมย์ ร่วมกับ ขุนแผน กุมมารักษ์ ต่อมาเมื่อนำคณะลิเกไปแสดงกล่อมทหาร ตำรวจตระเวณชายแดนตามจังหวัดต่าง ๆ ทำให้ขุนแผน กุมมารักษ์ อยากเป็นตำรวจ จึงได้ออกจากคณะไปรับราชการ แต่ต่อมาได้ชักชวนถนอมให้รับราชการเป็นเพื่อน จึงเข้ารับราชการเป็นตำรวจในยศ จ่าสิบตำรวจ (จ.ส.ต.) สังกัดกองดุริยางค์กรมตำรวจ ต่อมาอาจารย์เสรี หวังในธรรม ได้ชักชวนให้มารับราชการอยู่ที่กรมศิลปากร ในตำแหน่งนาฏศิลปิน 5 จนกระทั่งเกษียณอายุราชการ จากนั้นสำนักการสังคีตกรมศิลปากร ได้จ้างต่อเป็นพนักงานราชการด้วยสัญญาจ้างปีต่อปี เป็นตลกหลวง มีผลงานการแสดงละครเวทีของกรมศิลปากรมากมาย นอกจากนี้ยังมีผลงานทางภาพยนตร์และละครโทรทัศน์อีกหลายเรื่อง เช่น เป็นข่าว ทางช่อง 3, นัดกับนัด ทางช่อง 9, กองร้อยกระทะเหล็ก ทางช่อง 3, ตำนานสมเด็จพระนเรศวรมหาราช ภาค ๕ ยุทธหัตถี เป็นต้น และยังเป็นเจ้าของเสียงร้องเพลง หนุ่มบ้านตู้ ซึ่งเป็นเพลงแปลงล้อกับเพลง สาวบ้านแต้ คู่กับขุนแผน ภุมรักษ์ด้วย
ถนอม นวลอนันต์ เสียชีวิตเมื่อวันที่ 30 ธันวาคม พ.ศ. 2556 ที่โรงพยาบาลนนทเวช ด้วยโรคเบาหวานและอาการแทรกซ้อนจากโรคมะเร็งเม็ดเลือดขาว ซึ่งได้ป่วยด้วยโรคนี้ก่อนหน้านั้นมานาน สิริอายุได้ 82 ปี พิธีพระราชทานเพลิงศพเมื่อวันที่ 6 มกราคม พ.ศ. 2557 ณ วัดบัวขวัญ จังหวัดนนทบุรี
โลริส คารีอุส
โลริส สเวน คารีอุส (Loris Sven Karius; เกิด 22 มิถุนายน ค.ศ. 1993) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับนิวคาสเซิลยูไนเต็ด ในพรีเมียร์ลีก
ลิเวอร์พูล
ในวันที่ 24 พฤษภาคม ค.ศ. 2016 คารีอุสย้ายมาร่วมทีม ลิเวอร์พูล ด้วยค่าตัว 4.7 ล้านปอนด์ เซ็นสัญญา 5 ปี โดยคารีอุสได้สวมเสื้อหมายเลข 1 ต่อจาก แบรด โจนส์ ที่ถูกปล่อยตัวเมื่อเดือนมิถุนายน 2015
ในวันที่ 20 กันยายน ค.ศ. 2016 อีเอฟแอลคัพ รอบ 3 คารีอุสลงเล่นนัดแรกให้กับลิเวอร์พูลในอีเอฟแอลคัพ ฤดูกาล 2016–17 โดยลงสนามเป็นตัวจริงในนัดที่ลิเวอร์พูลเอาชนะดาร์บีเคาน์ตี ที่ไพรด์พาร์ก 3-0
เบชิกทัช (ยืมตัว)
ในวันที่ 24 สิงหาคม ค.ศ. 2018 คารีอุสย้ายมาร่วมทีมเบชิกทัช ด้วยสัญญายืมตัวสองปี
ในเดือนมีนาคม ค.ศ. 2019 เขาพยายามดำเนินคดีทางกฎหมายกับเบชิกทัช เพื่อให้สโมสรจ่ายค่าแรงคืนสี่เดือน ซึ่งเขากล่าวหาว่าสโมสรไม่จ่ายค่าแรงให้เขา เมื่อ 4 พฤษภาคม ค.ศ. 2020 คารีอุสยกเลิกสัญญาของเขากับเบชิกทัชเนื่องจากปัญหาต่อเนื่องเกี่ยวกับค่าจ้างที่ค้างชำระกัน
นิวคาสเซิลยูไนเต็ด
เมื่อวันที่ 12 กันยายน ค.ศ. 2022 คารีอุสเซ็นสัญญากับนิวคาสเซิลยูไนเต็ดจนถึงเดือนมกราคม ค.ศ. 2023
แหล่งข้อมูลอื่น
1993
Thambematidae
Thambematidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
เขตฮิงาชินาดะ
เขตฮิงาชินาดะ เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยนานาชาติโคเบะ (Kobe International University), มหาวิทยาลัยโคนัง (Konan University) เขตนี้มีอาณาเขตครอบคลุมไปถึงเกาะรกโก ซึ่งเป็นเกาะเทียมขนาด 5.8 ตารางกิโลเมตร
มาโกโตะ โองาวะ
มาโกโตะ โองาวะ (ญี่ปุ่น: 小川麻琴 / อังกฤษและโรมะจิ: Ogawa Makoto) (เกิดวันพฤหัสบดีที่ 29 ตุลาคม พ.ศ. 2530) คือสมาชิกรุ่นที่ห้าแห่งกลุ่มนักร้องหญิง มอร์นิงมุซุเมะ
ประวัติการทำงาน
มาโกโตะ โองาวะ เริ่มทำงานเป็นนางแบบของตัวแทนโมเดลลิงแห่งหนึ่ง โดยเธอได้รับเลือกให้ไปเป็นพรีเซ็นเตอร์โฆษณาเป็นบางครั้ง (เช่น โฆษณาระบบรักษาความปลอดภัยในยานพาหนะสำหรับผู้ใหญ่) และยังเคยถ่ายแบบลงนิตยสารเกี่ยวกับการแต่งหน้าและเครื่องประดับผมอีกด้วย
ประเทศชิลีในโอลิมปิกฤดูหนาว 2018
ประเทศชิลี เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกชิลีเป็นตัวแทนประเทศชิลีในการส่งนักกีฬาเข้าร่วมแข่งขันทั้งหมดจำนวน 7 คน ใน 3 ชนิดกีฬา
มาโกโตะ โองาวะ
ประวัติการทำงาน
ต่อมาในเดือนสิงหาคม พ.ศ. 2544 โองาวะได้เข้ามาเป็นนักร้องร่วมกับกลุ่ม มอร์นิงมุซุเมะ ผ่านทางการคัดเลือกในโครงการ “มอร์นิงมุซุเมะ เลิฟว์ออดิชัน 21” พร้อมกับเพื่อนร่วมรุ่นอีก 3 คน ได้แก่ ไอ ทากาฮาชิ, ริสะ นีงากิ และ อาซามิ คนโนะ โดยสึงกุ ผู้ที่เป็นทั้งโปรดิวเซอร์ของกลุ่มและกรรมการในการคัดเลือก ได้ให้เหตุผลที่เรียกเธอเข้ามาร่วมงานว่า เธอสามารถแสดงทักษะทางด้านการเต้นออกมาได้อย่างโดดเด่นมาก และสามารถทำผลงานได้อย่างโดดเด่นตลอดกระบวนการการคัดเลือก
ประเทศชิลีในโอลิมปิกฤดูหนาว 2018
สกีลงเขา
ผลการแข่งขันดังนี้ :
มาโกโตะ โองาวะ
ประวัติการทำงาน
มาโกโตะได้ร่วมสร้างงานเพลงซิงเกิลและอัลบั้มให้กับทั้งมอร์นิงมุซุเมะ และกลุ่มย่อยต่าง ๆ เอาไว้มากมาย รวมทั้งได้ออกงานสมุดรรวมภาพถ่ายของตนเองอีกหนึ่งชุดด้วยกัน
ประเทศชิลีในโอลิมปิกฤดูหนาว 2018
สกีข้ามทุ่ง
ผลการแข่งขันดังนี้ :
มาโกโตะ โองาวะ
ประวัติการทำงาน
แต่งานทางด้านดนตรีของเธอกับมอร์นิงมุซุเมะก็ได้หยุดลง เนื่องจากว่าเธอได้ประกาศ ‘สำเร็จการศึกษา’ จากกลุ่มนี้เมื่อวันที่ 27 สิงหาคม พ.ศ. 2549 เพื่อที่จะไปศึกษาต่อทางด้านภาษาในต่างประเทศ ซึ่งเมื่อเธอสำเร็จการศึกษาเมื่อไร เธอจะกลับมาทำงานในสังกัดเฮลโล! โปรเจกต์ อีกครั้ง
ผลงานชิ้นสุดท้ายที่เธอได้ฝากเอาไว้ก็คือ การแสดงละครเวทีเรื่อง ริบบงโนะคิชิ
โมบิลสูท กันดั้มซี้ดเดสทินี
กันดั้มซี้ดเดสทินี เป็นการ์ตูนญี่ปุ่นหนึ่งในซีรีส์กันดั้ม ที่ถูกสร้างขึ้นเป็นภาคต่อของกันดั้มซี้ด ออกอากาศทุกวันเสาร์ เวลา 18:00-18:30 น. ตั้งแต่วันที่ 9 ตุลาคม ค.ศ. 2004 (บางท้องถิ่นเป็นวันที่ 16 ตุลาคม) ถึง 1 ตุลาคม ค.ศ. 2005 (บางท้องถิ่นเป็นวันที่ 8 ตุลาคม) ทางสถานี TBS รวมความยาวทั้งสิ้น 50 ตอน เมล็ดกันดั้มเดสตินี่ นินจา (ทรีเควล)
ในประเทศไทย กันดั้มซี้ดเดสทินี ไม่ได้ออกอากาศทางฟรีทีวี แต่ได้ออกกอากาศทางทรูสปาร์กในช่วงปลายปี พ.ศ. 2550 โดยออกอากาศครบตามจำนวนตอนปกติเหมือนครั้งออกอากาศทางญี่ปุ่น และในปี พ.ศ. 2553 ได้กลับมาออกอากาศในรายการการ์ตูนทางช่อง 5 อีกครั้ง ส่วนรูปแบบวีซีดีและดีวีดี เป็นลิขสิทธิ์ของบริษัท DEX ซึ่งในรูปแบบดีวีดี แผ่นสุดท้ายได้มีตอนพิเศษแถมมาให้ซึ่งก็คือเนื้อเรื่องตอนที่ 50 นำมาดัดแปลงบางส่วนของตอนจบให้ต่างจากของต้นฉบับเดิม อนึ่ง กันดั้มซี้ดเดสทินี เป็นอะนิเมะเรื่องแรกๆ ของประเทศไทยที่มีการออกวางจำหน่ายวีซีดีในช่วงเวลาที่ญี่ปุ่นยังคงออกอากาศต่อเนื่องอยู่
เรื่องย่อ
เรื่องราวเกิดขึ้นจากผลกระทบของสงครามระหว่างกองทัพโลกและกองทัพซาฟต์ในสงครามครั้งก่อน เมื่อ ออร์บ ประเทศเป็นกลางโดนกองทัพโลกบุกโจมตีเพื่อยึดโรงงานโมบิลสูทมาเป็นของตัวเอง เพื่อใช้ในการผลิตโมบิลสูทต่อสู้กับกองทัพซาฟต์และนำเทคโนโลยีของออร์บมาใช้ ในขณะนั้นเองตัวเอกของเรื่อง ชิน อาสึกะ นั้นก็ได้รับผลกระทบจากสงครามที่เกิดขึ้นจนทำให้เสียครอบครัวอันเป็นที่รักไป ต่อมาในภายหลังก็ได้อพยพย้ายไปอยู่ที่ แพลนท์ และได้รับการคัดเลือกให้เป็นนักบินของซาฟต์ในการขับหุ่นกันดั้มรุ่นใหม่ของซาฟต์ อิมพัลส์กันดั้ม และด้วยเหตุอันสุดวิสัยจึงต้องเข้ามาเกี่ยวกับสงครามครั้งใหม่ที่เกิดจากการจู่โจมของหน่วยลับบลูคอสมอส นำโดยพันเอกนีโอ ลอร์นอร์ค ได้ขโมยกันดั้มรุ่นใหม่ของทางซาฟต์ไปถึง 3 เครื่อง เคออสกันดั้ม ไกอากันดั้ม อบีสกันดั้ม ซึ่งในขณะนั้น อัสรัน ซาล่า และ คางาริ ได้อยู่ที่แพลนท์ด้วย ทำให้ทั้งสองต้องเข้ามาเกี่ยวข้องกับสงครามที่จะประทุขึ้นมาครั้งใหม่ ทั้งการก่อการณ์ร้ายของเหล่าโคออดิเนเตอร์ที่แพ้สงครามครั้งก่อน และยังยึดมั่นในอุดมคติของ แพททริก ซาร่า ทำให้พวกเขาส่ง ยูนิอุส เซเวน (JUNIUS SEVEN) ตกลงสู่โลก ทั้งการที่หน่วยลับของโคออดิเนเตอร์พยายามสังหาร ลักส์ ไคลน์ การตัดสินใจของคิระและอัสรันในสงครามที่สวนทางกัน ทั้ง ๆ ที่ความตั้งใจของเขาทั้งสองเป็นไปในทิศทางเดียวกัน เหตุการณ์จึงยิ่งเลวร้ายยิ่งขึ้น เมื่อบลูคอสมอสยื่นมือเข้ามาในสงครามนี้ และ ออร์บ ที่เข้าไปเป็นพันธมิตรกับ สหพันธ์แอตแลนติก
ตัวละครหลัก
หนึ่งในเด็กที่โดนทดลองโดยกองทัพโลกเรียกว่า EXTENDED ซึ่งอยู่ภายใต้การควบคุมดูแลของ พันเอก นีโอ ลอร์นอร์ค ดูเป็นผู้ใหญ่มากที่สุดใน สามคน ผมเป็นสีเขียวสนิทกับอาว หนึ่งในเด็กที่โดนทดลองโดยกองทัพโลกเรียกว่า EXTENDED ซึ่งอยู่ภายใต้การควบคุมดูแลของ พันเอก นีโอ ลอร์นอร์คเหมือนกัน เป็นเพื่อนกับ สติงและ สเตลล่า มีผมสีฟ้าอ่อน หุ่นของเขาสามารถเปลี่ยนร่างเป็นเรือดำน้ำได้ เมื่อก่อนเธอมีผมสีนำตาลที่ชื่นชอบลักซ์ ไคลน์มากสูง160ซ.ม.หนัก52ก.ก.
โตลูกา
โตลูกา (Toluca) หรือ ชื่ออย่างเป็นทางการคือ โตลูกาเดเลร์โด (Toluca de Lerdo) เป็นเมืองหลวงของรัฐเมฮิโก เป็นเมืองที่เจริญเติบโตอย่างรวดเร็ว ปัจจุบันเป็นเมืองใหญ่ที่สุดอันดับ 5 ของประเทศเม็กซิโก ตั้งอยู่ห่างจากกรุงเม็กซิโกซิตี ทางทิศตะวันตก-ตะวันตกเฉียงใต้ 63 กิโลเมตร จากข้อมูลสำรวจประชากรในปี ค.ศ. 2005 มีประชากร 467,713 คน และเขตเทศบาลมีประชากรรวม 747,512 คน เป็นเมืองใหญ่เป็นอันดับ 8 ของเม็กซิโกในด้านประชากร
ฌูเซลีนู กูบีแชก
ฌูเซลีนู กูบีแชก จี โอลีเวย์รา (Juscelino Kubitschek de Oliveira; 12 กันยายน ค.ศ. 1902 – 22 สิงหาคม ค.ศ. 1976) เป็นนักการเมืองชาวบราซิลผู้ทำหน้าที่เป็นประธานาธิบดีคนที่ 21 ของบราซิลระหว่าง ค.ศ. 1956–1961 ช่วงเวลาที่เขาดำรงตำแหน่งมีความโดดเด่นด้านความเจริญทางเศรษฐกิจและเสถียรภาพทางการเมือง โดยเป็นที่รู้จักมากที่สุดจากการสร้างเมืองหลวงใหม่คือกรุงบราซีเลีย
สะพานขึง
สะพานขึง (cable-stayed bridge) คือ สะพานรูปแบบหนึ่งที่มีหนึ่งหอคอยหรือมากกว่า ซึ่งมีสายเคเบิลในการพยุงพื้นสะพาน รูปแบบของสะพานนี้มีสองแบบหลัก ๆ ได้แก่ ฮาร์ป (harp) และแฟน (fan)
ในส่วนของฮาร์ปหรือการออกแบบแนวขนาน สายเคเบิลเกือบจะขนานกันเพื่อที่จะให้ความสูงและการเชื่อมต่อของหอคอยได้สัดส่วน ในส่วนของแฟน สายเคเบิลทั้งหมดเชื่อมต่อหรือผ่านส่วนบนสุดของหอคอย การออกแบบของแฟนเหนือกว่าในด้านโครงสร้าง เพราะสายเคเบิลจบใกล้กับส่วนบนสุดของหอคอย แต่มีช่องว่างของแต่ละสายอย่างเพียงพอ ซึ่งปรับปรุงด้านการคุ้มครองสิ่งแวดล้อม และการเข้าถึงสายเคเบิลแต่ละสายได้อย่างดีในการดูแลรักษา
สะพานขึงเหมาะสมสำหรับช่วงกลางที่ยาวกว่าสะพานยื่น (cantilever bridge) และสั้นกว่าสะพานแขวน (suspension bridge) เพราะสะพานยืนจะหนักขึ้นอย่างรวดเร็วหากมีการสร้างช่วงกลางที่ยาวขึ้น และสะพานแขวนจะไม่ประหยัดมากขึ้นหากมีการสร้างช่วงกลางที่สั้นลง เพราะฉะนั้นสะพานขึงจึงเป็นทางเลือกที่เหมาะสำหรับสะพานที่ไม่สั้นหรือยาวมากเกินไป และสะพานขึงดังรูปมีแรงลัพธ์ทึ่กระทำต่อวัตถุ เป็น 0 เพราะสะพานไม่เคลื่อนที่
สมุดภาพ
ความแตกต่างระหว่างรูปแบบของสะพานแขวนและสะพานขึง
อินเตอร์สเตต 30
อินเตอร์สเตต 30 (Interstate 30 หรือ I-30) เป็นทางหลวงอินเตอร์สเตตในรัฐทางตอนใต้ของสหรัฐอเมริกา ไดแก่ รัฐเท็กซัส และรัฐอาร์คันซอ ระยะทาง 366.76 mi มีเส้นทางจากอินเตอร์สเตต 20 ทางตะวันตกของฟอร์ตเวิร์ท ผ่านแดลลัส รัฐเท็กซัส แล้วไปทางตะวันออกเฉียงเหนือเข้าสู่รัฐอาร์คันซอ ผ่านเท็กซาร์คานา สิ้นสุดบนอินเตอร์สเตต 40 ในนอร์ทลิตเทิลร็อก ทางหลวงสายนี้ขนานไปกับทางหลวงสหรัฐหมายเลข 67 ยกเว้นช่วงทางตะวันตกของดาวน์ทาวน์แดลลัส (ซึ่งเคยเป็นส่วนหนึ่งของอินเตอร์สเตต 20) อินเตอร์สเตต 30 มีทางแยกต่างระดับกับอินเตอร์สเตตแนวเหนือ–ใต้เพียง 2 สายเท่านั้น ได้แก่ อินเตอร์สเตต 35 (ทั้งสาย 35 ดับเบิลยู และสาย 35 อี), และอินเตอร์สเตต 45 ซึ่งทั้งสองสายดังกล่าวก็ตัดกับอินเตอร์สเตต 20 และอินเตอร์สเตต 40 ด้วย อินเตอร์สเตต 30 รู้จักในนาม ทอมแลนดรีย์ฟรีเวย์ (Tom Landry Freeway) ในช่วงระหว่างอินเตอร์สเตต 35 ดับเบิลยู กับอินเตอร์สเตต 35 อี ภายในเขตมหานครแดลลัส–ฟอร์ตเวิร์ท
สนามกีฬาเคาะลีฟะฮ์ บิน ซายิด
สนามกีฬาเคาะลีฟะฮ์ บิน ซายิด (ستاد خليفة بن زايد) เป็นสนามกีฬาอเนกประสงค์ตั้งอยู่ในเมืองอัลอัยน์ สหรัฐอาหรับเอมิเรตส์ โดยเป็นสนามเหย้าของสโมสรฟุตบอลอัลอัยน์ในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
วัดแสนภุมราวาส
วัดแสนภุมราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา อาณาเขตทิศเหนือและทิศตะวันตก จรดคลองกกสับ ทิศใต้จรดหนองลาดควาย ทิศตะวันออกจรดคลองชลประทาน เจ้าอาวาสรูปปัจจุบันคือ พระครูสุทธิยติคุณ
วัดแสนภุมราวาส หรือ วัดกกสับนอก เริ่มสร้างเมื่อ พ.ศ. 2460 โดยหลวงพ่อทองภุมมปญโญ ร่วมกับนายแสน ใหม่ผึ้งและประชาชนในท้องถิ่น โดยนายแสน ใหม่ผึ้ง เป็นผู้บริจาคที่ดินให้จำนวน 25 ไร่ 3 งาน 96 ตารางวา เมื่อสร้างวัดเสร็จแล้วจึงสร้างอุโบสถ ตั้งเป็นวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2482 ชื่อวัดแสนภุมราวาสมาตั้งชื่อตามผู้บริจาคที่ดินคือนายแสน ใหม่ผึ้งกับฉายาหลวงพ่อทอง คือ ภุมมปญโญ อย่างไรก็ตามแต่เดิมชาวบ้านเรียกวัดนี้ว่า วัดหนองคันบวย เพราะที่ตั้งวัดอยู่ติดกับหนองน้ำที่มีรูปร่างคล้ายกระบวยตักน้ำ ต่อมาหนองน้ำนี้เรียกว่า หนองลาดควาย วัดได้รับพระราชทานวิสุงคามสีมาครั้งหลังเมื่อวันที่ 3 ธันวาคม พ.ศ. 2547
อาคารเสนาสนะภายในวัดได้แก่ วิหารหลวงพ่อทอง ภายในประดิษฐานรูปหล่อหลวงพ่อทอง (เจ้าอาวาสรูปแรก) และหลวงปู่เจิม
พิพิธภัณฑ์บ้านเลทัน
พิพิธภัณฑ์บ้านเลทัน (Leighton House Museum) เป็นพิพิธภัณฑ์ศิลปะในย่านฮอลแลนด์พาร์ก รอยัลโบโรออฟเคนซิงตันแอนด์เชลซี ในลอนดอน
อาคารหลังนี้เป็นที่อยู่อาศัยในลอนดอนของจิตรกร เฟรเดอริก เลทัน บารอนเลทันที่หนึ่ง (1830–1896) ผู้จ้างวานสถาปนิกและนักออกแบบ จอร์จ ไอชิสสัน ให้ออกแบบอาคารเป็นบ้านและสตูดิโอผสมกัน อาคารนี้มีความโดดเด่นที่การผสมผสานเอาองค์ประกอบและงานกระเบื้องจากตะวันออกใกล้มาใช้ในการสร้างห้องกาอะ หรือห้องรับรองแบบอาหรับ อาคารสร้างแล้วเสร็จในปี 1866 ถึง 1895 บนพื้นที่อิลเชสเตอร์เอสเตต ปละปัจจุบันได้รับการขึ้นทะเบียนระดับ II* อาคารมีชื่อเสียงด้วยการออกแบบภายในที่เป็นแบบโอเรียนทัลลิสต์ และ แอสเธติก
ตัวบ้าน
พิพิธภัณฑ์นี้เปิดสู่สาธารณะตั้งแต่ปี 1929 และในปี 1958 สภามณฑลลอนดอนได้ติดตั้งบลูแพล็กนะลึกถึงเลทันที่พิพิธภัณฑ์นี้ พิพิธภัณฑ์ได้รับรางวัลมรดกวัฒนธรรมยูโรปานอสตราโดยสหภาพยุโรปในปี 2012 อาคารเปิดให้เข้าชมทุกวันเว้นวันอังคาร และเป็นพิพิธภัณฑ์ร่วมของบ้านเลขที่ 18 สตัฟเฟิร์ด เทอร์เรซ ซึ่งเป็นบ้านของศิลปินยุควิกตอเรียนอีกคนในเคนซิงตัน
การออกแบบสร้าง
ไอชิสสันออกแบบส่วนแรกของบ้าน (เลขที่ 2 ถนนฮอลแลนด์พาร์ก, ต่อมาจัดเรียงเลขที่ใหม่เป็นบ้านเลขที่ 12) ในปี 1864 แม้ว่าเลทันจะไม่ได้สามารถเช่าที่ดินนี้ได้กระทั่งเดือนเมษายน 1866 การก่อสร้างบ้านเริ่มต้นไม่นานหลังจากนั้น ค่าใช้จ่ายการก่อสร้างบ้านอยู่ที่ 4500 ปอนด์ และสามารถเข้าอยู่ได้ภายในสิ้นปี อาคารสร้างจากอิฐซัฟเฟิก (Suffolk bricks) ประกอบ หินคาน ตกแต่ง สถาปัตยกรรมแบบคลาสสิก
สถาปนิกออกแบบบ้านนี้ในระยะเวลากว่า 30 ปี ประกอบด้วยระยะแรกซึ่งมีความกว้างแค่สามหน้าต่าง ห้องหลักประกอบด้วยสตูดิโอบนชั้นหนึ่งซึ่งหันหน้าออกทิศเหนือ มีขนาดแรกเริ่มอยู่ที่ 45 คูณ 25 ฟุต ตรงกลางมีกระจกใหญ่กลางเพื่อให้มีแสงเข้ามาเพียงพอต่อการสร้างงานจิตรกรรม ที่ปลายฝั่งตะวันออกยังมีระเบียงภาพและบันไดแยกสำหรับผู้มาเป็นแบบให้ภาพเขียน บ้านขยายออกอีกครั้งในทางตะวันออกในปี 1869–70 และมีการต่อเติมครั้งใหญ่อีกในปี 1877-79 ที่ซึ่งได้สร้าง "โถงอาหรับ" (Arab Hall) ขนาดสองชั้น เพื่อแสดงกระเบื้องที่เลทันสะสมขณะเดินทางไปตะวันออกกลาง
ในปี 1889 ได้มีการต่อเติมสตูดิโอฤดูหนาวเข้าไป และในปี 1895 เป็นการต่อเติมสุดท้ายของไอชิสสัน ซึ่งสร้างระเบียงภาพที่มีแสงส่องสว่างจากเพดาน หลังเลทันเสียชีวิตในปี 1896 สิ่งของในบ้านถูกนำไปขาย รวมถึงภาพเขียนของเลทันอย่างน้อยหนึ่งพันภาพ ภาพเขียนและวัตถุเกือบทั้งหมดนี้ สมาคมวิจิตรศิลป์เป็นผู้ซื้อไป ต่อมาในปี 1927 มิสซิส เฮนรี เพอริน (Mrs Henry Perrin) ได้เสนอจ่ายเงินสร้างพื้นที่ระเบียงภาพเพิ่ม อาคารจึงมีการขยับขยายอีกตรั้งตามการออกแบบของ Halsey Ricardo และเปิดให้บริการในปี 1929 ในฐานะ หอศิลป์เพอริน (Perrin Galleries) การต่อเติมในครั้งนี้สร้างขึ้นเพื่อระลึกถึงลูกสาวของมิสซิสเพอริน ศิลปินและประติมากร มิวเรียล ไออา เพอริน (Muriel Ida Perrin) ซึ่งจบจากวิทยาลัยศิลปะหลวง
หวัง เจิ้งจฺวิน
หวัง เจิ้งจฺวิน (71 ปีก่อนคริสตกาล – ค.ศ. 13) พระนามหลังสิ้นพระชนม์ว่า จักรพรรดินีเซี่ยว-ยฺเหวียน (孝元皇后) เป็นจักรพรรดินีแห่งราชวงศ์ฮั่นตะวันตกของจักรวรรดิจีน มีบทบาทสำคัญถึงห้ารัชสมัย คือ รัชสมัยของพระสวามี จักรพรรดิฮั่น-ยฺเหวียน (漢元帝), ของพระโอรส จักรพรรดิฮั่นเฉิง (漢成帝), ของพระโอรสบุญธรรมสองพระองค์ คือ จักรพรรดิฮั่นอาย (汉哀帝) กับจักรพรรดิฮั่นผิง (汉平帝), และของพระปนัดดา (เหลน) บุญธรรม คือ หรูจึอิง (孺子嬰) นำไปสู่การยึดราชสมบัติของหวัง หมั่ง (王莽) ผู้เป็นพระญาติ อันเป็นจุดสิ้นสุดของราชวงศ์ฮั่นตะวันตก
ต้นพระชนม์
หวัง เจิ้งจฺวิน เป็นธิดาคนที่สองของหวัง จิ้น (王禁) ซึ่งดำรงตำแหน่งเจ้ากรมยุติธรรม เรียกว่า "ถิงเว่ย์" (廷尉) กับภริยา คือ หลี่ ชิน (李親) หวัง จิ้น มีบุตรทั้งสิ้น 12 คน แต่มีเฉพาะหวัง เจิ้งจฺวิน กับพี่น้องอีกสองคน ที่เกิดจากหลี่ ชิน เมื่อหวัง เจิ้งจฺวิน เติบโตขึ้น บิดามารดาเสาะหาคู่ครองให้ แต่ล้มเหลวตลอดมา เพราะคู่ครองมักเสียชีวิตก่อนได้สมรสกัน หวัง เจิ้งจฺวิน จึงหันไปสนใจการอ่านตำรับตำราและเล่นเครื่องดนตรีกู่ฉิน (古琴) ครั้นอายุได้ 18 ปี หวัง เจิ้งจฺวิน ก็เข้าวังเพื่อเป็นนางกำนัล
เมื่อหญิงจากสกุลซือหม่า (司馬) ซึ่งเป็นชายายอดรักของหลิว ชื่อ (劉奭) รัชทายาทตำแหน่ง "ไท่จื่อ" (太子) ถึงแก่กรรม หลิว ชื่อ ก็โทมนัสจนประชวรลง ไม่ประสงค์จะพบหน้าสนมคนใดของตนอีก จักรพรรดิฮั่นเซฺวียน (汉宣帝) พระบิดา จึงรับสั่งให้พระมเหสี คือ จักพรรดินีเซี่ยวเซฺวียนหวัง (孝宣王皇后) เลือกสรรนางกำนัลคนใหม่มาถวายการดูแล หวัง เจิ้งจฺวิน อยู่ในจำนวนสตรีห้าคนที่ได้รับเลือกมาให้หลิว ชื่อ เลือกอีกที และว่ากันว่า หลิว ชื่อ เลือกหวัง เจิ้งจฺวิน ขึ้นเป็นชายาองค์ใหม่ เพียงเพราะนางนั่งอยู่ใกล้ตนมากที่สุดในงานคัดเลือก ดังนั้น หวัง เจิ้งจฺวิน จึงได้เป็นชายาของหลิว ชื่อ ผู้เป็นไท่จื่อ เรียกว่า "ไท่จื่อเฟย์" (太子妃) และสามปีให้หลัง ก็ให้กำเนิดบุตรชายคนหนึ่งนามว่า "หลิว อ้าว" (劉驁) ซึ่งต่อมาได้เสวยราชย์เป็นจักรพรรดิฮั่นเฉิง (漢成帝)
การเป็นหฺวังโฮ่ว
49 ปีก่อนคริสตกาล จักรพรรดิฮั่นเซฺวียนสิ้นพระชนม์ และหลิว ชื่อ สืบราชสมบัติต่อเป็นจักรพรรดิฮั่น-ยฺเหวียน (漢元帝) ทรงแต่งตั้งหวัง เจิ้งจฺวิน ขึ้นเป็นพระจักรพรรดินีมเหสี เรียกว่า "หฺวังโฮ่ว" (皇后) และแต่งตั้งหลิว อ้าว พระโอรสของพระองค์กับหวัง เจิ้งจฺวิน เป็นไท่จื่อ ส่วนหวัง จิ้น บิดาของหวัง เจิ้งจฺวิน ก็ได้รับบรรดาศักดิ์ "โหฺว" (侯)
แต่เมื่อหลิว อ้าว เติบใหญ่ขึ้น จักรพรรดิฮั่น-ยฺเหวียน ก็ปริวิตกเกี่ยวกับความสามารถของเขา ทั้งหันไปพอพระทัยในพระโอรสอีกพระองค์หนึ่ง คือ หลิว คัง (劉康) ผู้มีฐานันดรศักดิ์ว่า "ชานหยางหวัง" (山陽王) เนื่องจากมีคุณลักษณะหลายประการที่คล้ายพระองค์ เช่น ความชื่นชอบด้านดนตรี โดยเฉพาะการเล่นกลอง ทั้งหลิว คัง ยังแสดงความปราดเปรื่องอยู่เนือง ๆ ขณะที่หลิว อ้าว เอาแต่ร่ำสุรานารี ทำให้เกิดความตึงเครียดเรื่องตำแหน่งไท่จื่อระหว่างหวัง เจิ้งจฺวิน มารดาของหลิว อ้าว กับหญิงสกุลฟู่ (傅) ฐานันดรศักดิ์ว่า "ฟู่เจาอี๋" (傅昭儀) มารดาของหลิว คัง
ครั้นจักรพรรดิฮั่น-ยฺเหวียน ประชวรลงในราว 35 ปีก่อนคริสตกาล พระองค์มักเรียกฟู่เจาอี๋กับหลิว คัง เข้าไปถวายการรับใช้ใกล้ชิดถึงพระแท่นที่บรรทม ส่วนหวัง เจิ้งจฺวิน กับหลิว อ้าว นั้น นานครั้งจะรับสั่งหาสักที เมื่อยิ่งประชวรหนัก จักรพรรดิฮั่น-ยฺเหวียน ก็ยิ่งดำริเกี่ยวกับการเปลี่ยนไท่จื่อ มีพระประสงค์จะให้หลิว คัง ขึ้นแทน แต่ก็เลิกล้มพระทัยเมื่อฉื่อ ตาน (史丹) ขุนนางผู้ใหญ่ ถวายคำแนะนำว่า ไม่บังควร ฉะนั้น หลิว อ้าว จึงได้เป็นไท่จื่อต่อ และได้สืบราชบัลลังก์เป็นจักรพรรดิฮั่นเฉิง (漢成帝) หลังจากจักรพรรดิฮั่น-ยฺเหวียน สิ้นพระชนม์เมื่อ 33 ปีก่อนคริสตกาล
ความเห็นแก่ญาติ
หลังขึ้นครองราชย์แล้ว จักรพรรดิฮั่นเฉิงส่งหลิว คัง ไปปกครองเมืองติ้งเถา (定陶) แล้วตั้งหวัง เจิ้งจฺวิน พระมารดา ขึ้นเป็นพระจักรพรรดินีชนนีพันปีหลวง เรียกว่า "หฺวังไท่โฮ่ว" (皇太后) หวัง เจิ้งจฺวิน ตั้งญาติพี่น้องของตนเข้าสู่ตำแหน่งราชการมากมาย บางคนได้คุมกองทัพ บางคนได้คุมพลเรือน ทั้งยังให้บรรดาศักดิ์แก่เขาเหล่านั้นถ้วนหน้า ซึ่งฝ่าฝืนกฎที่จักรพรรดิฮั่นเกาจู่ (漢高祖帝) ปฐมกษัตริย์ราชวงศ์ฮั่น ตั้งไว้ว่า เฉพาะบุคคลที่สร้างคุณประโยชน์อย่างแท้จริงแก่บ้านเมืองเท่านั้นที่จะได้รับบรรดาศักดิ์
ปัญหาการสืบบัลลังก์
จักรพรรดิฮั่นเฉิงมีที่ชายาที่โปรดปรานอยู่หลายคน คนหนึ่งเป็นสตรีจากสกุลสฺวี่ (許) ซึ่งภายหลังเป็นที่รู้จักว่า "จักรพรรดินีเซี่ยวเฉิงสฺวี่" (孝成许皇后) อีกคนเป็นสตรีจากสกุลปัน (班) ซึ่งได้ฐานันดรศักดิ์ว่า "ปันเจี๋ยอฺวี๋" (班婕妤) แต่สตรีทั้งสองไม่สามารถมีพระโอรสให้แก่พระองค์ได้ หวัง เจิ้งจฺวิน จึงส่งเสริมให้จักรพรรดิฮั่นเฉิง บุตรของตน มีชายาเพิ่มขึ้นเรื่อย ๆ แต่ก็ยังไม่สามารถมีทายาทได้สักที
ครั้นราว 19 ปีก่อนคริสตกาล จักรพรรดิฮั่นเฉิงเสด็จไปเยี่ยมองค์หญิงหยางอา (陽阿公主) และเห็นนางรำนามว่า "จ้าว เฟย์ย่าน" (趙飛燕) จากสกุลจ้าว (趙) กับน้องสาวหรือพี่สาวของนาง นามว่า "จ้าว เหอเต๋อ" (趙合德) จึงตั้งหญิงทั้งสองเป็นชายาคนใหม่ ทั้งยังโปรดปรานทั้งสองนางยิ่งกว่าเซี่ยวเฉิงสฺวี่กับปันเจี๋ยอฺวี๋ ต่อมาเมื่อ 18 ปีก่อนคริสตกาล หญิงสกุลจ้าวทั้งสองกล่าวหาว่า เซี่ยวเฉิงสฺวี่กับปันเจี๋ยอฺวี๋เล่นคุณไสย เซี่ยวเฉิงสฺวี่จึงถูกถอดจากตำแหน่ง ส่วนปันเจี๋ยอฺวี๋รอดพ้นข้อกล่าวหา แต่ไม่อยากทนกับสภาพกดดันดังเดิม จึงขอไปอยู่ปรนนิบัติหวัง เจิ้งจฺวิน แทน
จักรพรรดิฮั่นเฉิงประสงค์จะตั้งจ้าว เฟย์ย่าน เป็นจักรพรรดินี แต่หวัง เจิ้งจฺวิน คัดค้านเพราะเห็นว่า นางมีชาติกำเนิดต่ำ ทั้งยังเคยเป็นนางรำมาก่อน แต่ใน 16 ปีก่อนคริสตกาล หวัง เจิ้งจฺวิน ก็ยอมให้บุตรของตนตั้งจักรพรรดินีได้ตามใจปรารถนา กระนั้น หญิงสกุลจ้าวทั้งสองคนก็ไม่สามารถมีโอรสให้แก่จักรพรรดิฮั่นเฉิงได้
ครั้นถึง 9 ปีก่อนคริสตกาล จักรพรรดิฮั่นเฉิงยังไร้ทายาทมาสืบราชบัลลังก์ต่อ จึงประสงค์จะตั้งน้องชาย คือ หลิว ซิ่ง (劉興) ซึ่งดำรงฐานันศักดิ์ "จางชานหวัง" (中山王) หรือหลานชาย คือ หลิว ซิน ซึ่งเป็นโอรสของหลิว คัง และดำรงฐานันดรศักดิ์ "ติ้งเถาหวัง" (定陶王) ขึ้นเป็นรัชทายาท ฟู่เจาอี๋ ย่าของหลิว ซิน จึงมอบของกำนัลมากมายให้แก่คนสกุลจ้าวและหวัง เพื่อที่เขาเหล่านั้นจะได้ไปชมชื่นหลิว ซิน ต่อพระพักตร์ เป็นเหตุให้จักรพรรดิฮั่นเฉิงตั้งหลิว ซิน เป็นรัชทายาทเมื่อ 8 ปีก่อนคริสตกาล
ครั้น 7 ปีก่อนคริสตกาล จักรพรรดิฮั่นเฉิงสิ้นพระชนม์กะทันหัน เอกสารประวัติศาสตร์บางฉบับระบุว่า เป็นเพราะเสวยยาปลุกกำหนัดที่จ้าว เหอเต๋อ ถวายมากเกินไป หลังจากนั้น หลิว ซิน ก็ขึ้นสืบราชสมบัติเป็นจักรพรรดิฮั่นอาย
เนื่องจากมีรายงานว่า แท้จริงแล้ว จักรพรรดิฮั่นเฉิงมีโอรสกับชายาองค์อื่นถึงสององค์ แต่จ้าว เหอเต๋อ สั่งให้ลอบสังหารตั้งแต่ยังเล็ก หวัง เจิ้งจฺวิน จึงทูลให้จักรพรรดิฮั่นอายถอดคนสกุลจ้าวออกจากยศถาบรรดาศักดิ์แล้วเนรเทศไปทั้งสิ้น ส่วนจ้าว เหอเต๋อ ชิงฆ่าตัวตาย และจ้าว เฟย์ย่าน ได้รับการไว้ชีวิตไปพลางก่อน
การเป็นไท่หฺวังไท่โฮ่ว
เมื่อจักรพรรดิฮั่นอายขึ้นครองราชย์แล้ว หวัง เจิ้งจฺวิน ได้เลื่อนฐานันดรศักดิ์เป็นพระจักรพรรดินีอัยยิกาเจ้า เรียก "ไท่หฺวังไท่โฮ่ว" (太皇太后) สำหรับจักรพรรดิฮั่นอายนั้น แม้พยายามจะสร้างฐานอำนาจของพระองค์เอง แต่ก็ยังเกรงสกุลหวังของหวัง เจิ้งจฺวิน อยู่ ก็ยอมให้คนสกุลหวังอยู่ในตำแหน่งต่อไปตามเดิม
กระนั้น ฟู่เจาอี๋ไม่ก็ยังไม่พอใจในยศศักดิ์ที่ได้รับ และพยายามจะเข้าควบคุมราชกิจของจักรพรรดิฮั่นอาย ความประสงค์หนึ่งของนาง คือ ขับสกุลหวังของหวัง เจิ้งจฺวิน ออกไปจากตำแหน่งหน้าที่ราชการให้สิ้น หวัง เจิ้งจฺวิน ไม่ประสงค์จะวิวาทกับฟู่เจาอี๋ จึงยอมสั่งให้คนจากสกุลหวังของตนหลีกทางให้นาง ข้อนี้ทำให้ไพร่ฟ้าข้าแผ่นดินชื่นชมสกุลหวังที่ยอมโอนอ่อนเพื่อไม่ให้บ้านเมืองเสียหาย และหันไปเหนื่อยหน่ายกับจักรพรรดิฮั่นอายที่นับวันยิ่งแสดงออกว่า ไร้ปรีชาสามารถในการปกครองแผ่นดิน โดยเฉพาะเมื่อเกิดกรณีที่ฟู่เจาอี๋กำจัดเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน ซึ่งพระนางถือเป็นศัตรูหัวใจ โดยบีบให้เฝิง ยฺเวี่ยน ฆ่าตัวตายด้วยข้อกล่าวหาว่าเป็นแม่มด แล้วประหารสกุลเฝิงทั้งโคตร
ครั้น 1 ปีก่อนคริสตกาล จักรพรรดิฮั่นอายสิ้นพระชนม์ลงโดยไร้รัชทายาท ทำให้ราชสำนักปั่นป่วน หวัง เจิ้งจฺวิน ในฐานะที่มีฐานันดรศักดิ์สูงสุดในราชวงศ์ จึงต้องคอยประคับประคองสถานการณ์
การยึดอำนาจของหวัง หมั่ง
เวลานั้น ต่ง เสียน (董賢) ชายคู่ขาของจักรพรรดิฮั่นอาย กำลังเป็นผู้บัญชาการกองทัพและมีอำนาจมากที่สุดในการปกครอง พอจักรพรรดิฮั่นอายสิ้นพระชนม์ลง ทำให้บ้านเมืองไม่รู้ที่จะเดินต่อไปอย่างไร หวัง เจิ้งจฺวิน จึงเรียกพระราชลัญจกรมาไว้ที่ตนและให้หาต่ง เสียน มาเข้าเฝ้า เอาพระราชลัญจกรถอดต่ง เสียน ออกจากตำแหน่ง แล้วให้หวัง หมั่ง (王莽) ญาติของตน เข้าควบคุมทหารรักษาพระองค์ ต่ง เสียน ตกใจ และชิงฆ่าตัวตาย
หวัง เจิ้งจฺวิน ยอมให้หวัง หมั่ง กำจัดคนสกุลฟู่ของฟู่เจาอี๋ และคนสกุลติ้งของติ้งเฟย์ ออกไปจากราชสำนัก แล้วให้หลิว ค่าน (劉衎) หลานของเฝิง ยฺเวี่ยน (馮媛) ชายาอีกองค์หนึ่งของจักรพรรดิฮั่น-ยฺเหวียน พระสวามีของนาง ขึ้นครองราชย์เป็นจักรพรรดิฮั่นผิง โดยมีหวัง หมั่ง สำเร็จราชการแทนพระองค์
บรรณานุกรม
-71
อำเภอพอรีซ
อำเภอพอรีซ เป็นอำเภอในเทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 13,382 คนใน 3,358 ครัวเรือน อำเภอนี้มีเมืองเพียงเมืองเดียวคือพอรีซ และมีตำบลเพียง 2 ตำบลคือตำบลพอรีซและตำบลแซออแดทอบอด
ขบวนการอธิปไตยชาวพื้นเมืองออสเตรเลีย
ขบวนการอธิปไตยชาวพื้นเมืองออสเตรเลีย (Australian Aboriginal Sovereignty) เป็นขบวนการทางการเมืองระหว่างชาวพื้นเมืองในออสเตรเลียในพุทธศตวรรษที่ 25 ที่ต้องการปกครองบางส่วนของออสเตรเลียโดยชาวพื้นเมืองเอง ใน พ.ศ. 2515 สถานทูตกระโจมอะบอริจินเริ่มตั้งสภาในแคนเบอร์รา เมืองหลวงของออสเตรเลียเพื่อเรียกร้องรัฐของชาวพื้นเมือง
ไมโครซอฟต์ แอ็คเซส
ไมโครซอฟต์ แอ็คเซส (Microsoft Access) เป็นโปรแกรมประเภทโปรแกรมจัดการฐานข้อมูลเชิงสัมพันธ์ ที่ทำกันในสำนักงาน หรือองค์กรขนาดเล็ก ซึ่งสามารถเก็บข้อมูล ประมวลผลข้อมูล ออกแบบฟอร์มเก็บข้อมูล ออกแบบแบบสอบถาม (Query) ออกแบบและพิมพ์รายงาน จัดทำเว็บไซต์ในการรับ/ส่ง ข้อมูล (มีถึง ไมโครซอฟต์ แอ็คเซส รุ่น 2003) และยังสามารถเขียนกลุ่มโปรแกรม (แมโคร และ มอดูล) ของ วิชวลเบสิก เพื่อใช้ในการทำงานได้ และสามารถเชื่อมต่อกับฐานข้อมูล Microsoft SQL Server ได้ด้วย
การเปรียบเทียบรุ่น กับ รุ่น Suites ต่างๆ
Remarks:
แก้วฟ้า ต.บัวมาศ
แก้วฟ้า ต.บัวมาศ นักมวยสากลอาชีพชาวไทย (เกิด: 2 พฤษภาคม พ.ศ. 2529 ที่จังหวัดร้อยเอ็ด; ชื่อจริง: ไกร เสฏฐพล, ชื่อเดิม: ยุทธพล สุดหนองบัว, ชื่อเล่น: ตั้ม)
ประวัติ
แก้วฟ้า เกิดที่จังหวัดร้อยเอ็ด ก่อนที่จะย้ายมาอาศัยและเติบโตที่จังหวัดนครสวรรค์ เริ่มต้นชกมวยเพราะความยากจนจากการที่ได้คลุกคลีอยู่กับค่ายมวยมาตั้งแต่เด็ก โดยมีผู้เป็นลุงเป็นผู้ฝึกสอน ได้ค่าตัวครั้งแรกคราวละ 80–100 บาท เคยเป็นนักมวยสากลสมัครเล่นระดับทีมชาติชุดเยาวชนมาก่อน ประสบความสำเร็จมากมาย ด้วยความเป็นนักมวยหน้าตาดี จึงได้ฉายาว่า "นักชกหน้าหยก" หรือ "สิงห์สำอาง"  เรียนระดับมัธยมศึกษา  ม.1-6 โรงเรียนกีฬาจังหวัดนครสวรรค์และโรงเรียนนวมินทร์ทราชูทิศ มัฌชิเม เนื่องด้วยในขณะนั้นความพร้อมในการสอนของโรงเรียนกีฬาไม่สามารถรองรับได้ จึงทำให้ต้องส่งนักกีฬาไปฝากเรียนสายสามัญตามโรงเรียนมัธยมในจังหวัดนครสวรรค์  ในระดับปริญญาตรี เรียนสาขาการตลาด คณะบริหารธุรกิจ มหาวิทยาลัยรัตนบัณฑิต     ในปี พ.ศ. 2561 ได้เข้าศึกษาต่อในระดับปริญญาโท คหกรรมศาสตร์มหาบัณฑิต สาขา ธุรกิจอาหาร มหาวิทยาลัยเทคโนโลยีราชมงคลพระนคร (มทร.พระนคร)
แก้วฟ้าเริ่มชกมวยสากลอาชีพครั้งแรกเมื่อ 12 พฤศจิกายน พ.ศ. 2552 ชนะน็อค สงคราม ศิษย์กอพล 1996 ยก 4 และชกชนะรวดต่อมาจนได้ครองแชมป์ WBC เอเชียรุ่นเฟเธอร์เวทใน พ.ศ. 2556 เคยไปชิงแชมป์ WBC เอเชียคอนติเนนทัลรุ่นไลท์เวทที่จีน แต่เนื่องจากทำน้ำหนักไม่ได้ ทำให้แชมป์ว่างต่อไป แม้ว่าแก้วฟ้าจะเป็นฝ่ายชนะ ต่อมา ได้ครองแชมป์ ABF รุ่นไลท์เวทใน พ.ศ. 2560
ในปี พ.ศ. 2561 แก้วฟ้าได้ชิงแชมป์เฉพาะกาล WBC Asia ในรุ่นซูเปอร์ไลท์เวท กับ อัจฉริยะ อำนาจมวยไทยยิม หรือ อัจฉริยะ วิโรจน์สุโนบล อดีตนักมวยสาลกลสมัครเล่นทีมชาติ ในสังกัดของ พล.อ.ทวีป จันทรโรจน์ ในรายการ WP Boxing ซึ่งเป็นรายการมวยสากลถ่ายทอดสดทุกวันเสาร์เดือนละครั้ง ซึ่งจัดโดย สุรชาติ พิสิฐวุฒินันท์ ร่วมกับ ช่องเวิร์คพอยท์ โดยแก้วฟ้าเป็นฝ่ายแพ้คะแนน 10 ยก ที่เวิร์คพอยท์สตูดิโอ ภายในที่ทำการของบริษัท เวิร์คพอยท์ เอ็นเตอร์เทนเมนต์ จำกัด (มหาชน) ตำบลบางพูน อำเภอเมืองปทุมธานี จังหวัดปทุมธานี เมื่อวันที่ 19 พฤษภาคม พ.ศ. 2561
การประชุมสุดยอดระหว่างเกาหลี พ.ศ. 2561
'''การประชุมสุดยอดระหว่างเกาหลี พ.ศ. 2561''' เกิดเมื่อวันที่ 27 เมษายน 2561 ณ ฝั่งเกาหลีใต้ของพื้นที่ความมั่นคงร่วม ระหว่างประธานาธิบดีมุน แจ-อินแห่งเกาหลีใต้ และคิม จ็อง-อึนผู้นำสูงสุดแห่งเกาหลีเหนือ เป็นการประชุมสุดยอดระหว่างเกาหลีครั้งที่สามและครั้งแรกในรอบสิบเอ็ดปี นอกจากนี้ ยังเป็นครั้งแรกนับแต่สิ้นสุดสงครามเกาหลีในปี 2496 ที่ผู้นำเกาหลีเหนือเข้าสู่ดินแดนเกาหลีใต้ การประชุมสุดยอดนี้วางแผนมุ่งสนใจโครงการอาวุธนิวเคลียร์เกาหลีเหนือและการปลดอาวุธนิวเคลียร์บนคาบสมุทรเกาหลี
1 E+2 m²
พื้นที่ขนาดน้อยกว่า 100 ตารางเมตร
ตัวอย่าง
พื้นที่ขนาดมากกว่า 1,000 ตารางเมตร
เทศบาลตำบลขาณุวรลักษบุรี
เทศบาลตำบลขาณุวรลักษบุรี เป็นองค์กรปกครองส่วนท้องถิ่นประเภทเทศบาลตำบล ซึ่งเป็นที่ตั้งของศูนย์ราชการต่าง ๆ ของอำเภอขาณุวรลักษบุรี จังหวัดกำแพงเพชร มีประชากรในปี พ.ศ. 2564 จำนวน 8,045 คน มีพื้นที่ครอบคลุมบางส่วนของตำบลป่าพุทรา ตำบลแสนตอ และตำบลยางสูง ภายในเขตเทศบาลมีแม่น้ำปิงไหลผ่าน เป็นจุดตัดระหว่างทางหลวงแผ่นดินหมายเลข 1074 กับทางหลวงแผ่นดินหมายเลข 1084 อยู่ห่างจากศาลากลางจังหวัดกำแพงเพชรประมาณ 79 กิโลเมตร และอยู่ห่างจากกรุงเทพมหานครประมาณ 294 กิโลเมตร
เดิมทีเทศบาลตำบลขาณุวรลักษบุรีมีฐานะเป็นสุขาภิบาลขาณุวรลักษบุรี โดยจัดตั้งขึ้นเมื่อ 8 พฤศจิกายน พ.ศ. 2499 ตามประกาศกระทรวงมหาดไทย เล่มที่ 73 ตอนที่ 99 ง ลงวันที่ 28 พฤศจิกายน พ.ศ. 2499 ต่อมาได้มีการเปลี่ยนแปลงเขตสุขาภิบาลในปี พ.ศ. 2526 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ที่ตั้งและอาณาเขต
เทศบาลตำบลขาณุวรลักษบุรีตั้งอยู่ทางทิศออกของอำเภอขาณุวรลักษบุรี จังหวัดกำแพงเพชร อยู่ห่างจากตัวเมืองกำแพงเพชรประมาณ 68 กิโลเมตร และห่างจากกรุงเทพมหานครประมาณ 294 กิโลเมตร มีเนื้อที่ประมาณ 11.64 ตารางกิโลเมตร หรือ 7,275 ไร่ โดยเทศบาลตำบลขาณุวรลักษบุรีมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
สภาพภูมิประเทศ
พื้นที่เทศบาลตำบลขาณุวรลักษบุรี มีแม่น้ำปิงไหลผ่านตรงกลาง โดยทั้งสองฝั่งมีลักษณะดังนี้
สภาพภูมิอากาศ
เนื่องจากพื้นที่เทศบาลตำบลขาณุวรลักษบุรีมีสภาพอากาศแบ่งออกเป็น 3 ฤดู ดังนี้